तोरा बिन सब सून!
 ऊपर निला अम्बर, आइ कारी तों बनि जो!
 घुमि-घुमि पूरा दुनिया तों एतय बरिस जो! !
 ऐ जोड़ा बरद नव फार लागल हरो जोति जो!
 अंघौश-मंघौश फेंकि खेत में तों चौकियो चलो!
 गे अनमोलिया! गामवाली बारी सँ बिहैनो अनो!
 संगमें दुइ-चारि बोनिहरनी के रोपनी लेल बजो!
 रोपे मोंन सँ मिलि गाबि-गाबि जे शीश बड़ फरो!
 हर अन्नमें जीवन धनके ईश आशीष कूटि भरो!
 गेल दिन दस तँ आबि फेरो खेतो कमो - कमठो!
 अर्जाल-खर्जाल सँ खेत भरत तऽ अन्न कि फरो!
 प्रिय मेघा तों बस समय-समय एतबी के बरसो!
 जे धान हमर खेतक लहरय हरियाली से चमको!
 हे शीतल शीत तों शीशमें शशि-अमृत रसके भरो!
 जे चरित मोरा तोरा मीत सन दुनिया के सुधरो!
 रवि दिन-दिन बल ज्योति सँ शक्ति शुभ रंग भरो!
 निज नयन जुड़य इ हेरि-हेरि हरियर हरि हर करो!
 हेमन्त आबि के आश धरी स्वच्छन्द नभमें तरो!
 गम-गम गमकय उमंग सँ बस एहने आश बंधो!
 जौँ तोँ नहि तऽ हम कि - कि दुनिया वा किछुओ!
 बस तोरहि सँ सभ जीव अछि आ जान भी जियो!
 बिन कृषि कोनो नहि काज के सुर ताल बने कहियो!
 भले आन किछु के बाद में समुचित दरकार बनो!
 हरिः हरः! 